A BIZOTTSÁG 1460/2005/EK RENDELETE
(2005. szeptember 8.)
a 747/2001/EK tanácsi rendeletnek az Algériából származó egyes termékek közösségi vámkontingensei és referenciamennyiségei tekintetében történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az egyes földközi-tengeri országokkal kötött megállapodások alapján preferenciális elbánásban részesíthető termékek közösségi vámkontingenseinek és referenciamennyiségeinek kezelésével kapcsolatos rendelkezésekről és az 1981/94/EK és a 934/95/EK rendelet hatályon kívül helyezéséről szóló, 2001. április 9-i 747/2001/EK tanácsi rendeletre (1) és különösen annak 5. cikke (1) bekezdésének b) pontjára,
mivel:
(1)
2005. július 18-i határozatával (2) a Tanács jóváhagyta az euro-mediterrán megállapodást, amely egyrészről az Európai Közösség és tagállamai, másrészről az Algériai Demokratikus és Népi Köztársaság között társulást hoz létre.
(2)
Ez a megállapodás egyes, Algériából származó termékek számára vámkedvezményeket állapít meg, amelyek a közösségi vámkontingensek határain és a referenciamennyiségek keretén belül alkalmazandók.
(3)
A vámkontingensek és a referenciamennyiségek bevezetése érdekében szükséges a 747/2001/EK rendelet módosítása.
(4)
Az 1493/1999/EK tanácsi rendeletnek a borágazati termékekre vonatkozóan harmadik országokkal folytatott kereskedelem tekintetében történő végrehajtására vonatkozó részletes szabályok megállapításáról szóló, 2001. április 24-i 883/2001/EK bizottsági rendelet (3) hatályon kívül helyezte a bor, a szőlőlé és a szőlőmust behozatalához szükséges tanúsítványról és analitikai bizonylatról szóló, 1985. december 18-i 3590/85/EGK bizottsági rendeletet (4), a 747/2001/EK rendeletben a 3590/85/EGK rendeletre való hivatkozást az egyértelműség kedvéért a 883/2001/EK rendeletre való új hivatkozással kell helyettesíteni.
(5)
2005-re az új vámkontingensek mennyiségeit a megállapodásban meghatározott alapmennyiségekkel, illetve a megállapodás hatálybalépése előtt eltelt időszakkal részarányosan kell kiszámítani.
(6)
2005-re a 747/2001/EK rendeletben az Algériából származó borokra vonatkozóan már meglévő két vámkontingens kezelésének megkönnyítése érdekében az e vámkontingensek keretében behozott mennyiségeket a 747/2001/EK rendelet szerinti megfelelő vámkontingensekre kell terhelni a jelen rendeletben foglalt módosításoknak megfelelően.
(7)
Mivel a megállapodás 2005. szeptember 1-jétől alkalmazandó, e rendeletet ugyanezen naptól kezdődően kell alkalmazni.
(8)
Az e rendeletben előírt rendelkezések összhangban vannak a Vámkódex Bizottság véleményével,
ELFOGADTA EZT A RENDELETET:
1. cikk
A 747/2001/EK rendelet a következőképpen módosul:
1.
A 3. cikk helyébe a következő szöveg lép:
„3. cikk
Vámkontingensek igénybevételére vonatkozó különleges feltételek egyes borok esetén
Az I-III. mellékletben a 09.1001, 09.1107 és 09.1205 rendelésszám alatt említett közösségi vámkontingensek igénybevételéhez a borokat vagy a megfelelő algériai, marokkói vagy tunéziai hatóság által a XII. mellékletben megállapított mintának megfelelően kibocsátott eredetmegjelölésnek vagy a 883/2001/EK rendelet 32. cikke (2) bekezdésének megfelelő megjegyzésekkel ellátott VI 1 okmánynak vagy VI 2 kivonatnak kell kísérnie.”
2.
Az I. melléklet helyébe e rendelet mellékletének szövege lép.
2. cikk
2005-re a közösségi vámkontingensek mennyiségeit, amelyekre vonatkozóan a kontingensidőszak az egyrészről az Európai Közösség és tagállamai, másrészről az Algériai Demokratikus és Népi Köztársaság között társulást létrehozó euro-mediterrán megállapodás hatálybalépésének napja előtt kezdődik - kivéve a 09.1001 és a 09.1003 rendelésszám alá tartozó borok vámkontingenseinek mennyiségeit - az e nap előtt eltelt idővel részarányosan csökkenteni kell.
3. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
A rendeletet 2005. szeptember 1-jétől kezdődően kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. szeptember 8-án.